"MCS, MFAS leh MIS Probationary Officer-ten Governor Dr Hari Babu Kambhampati an kawm","983/2024-2025 Aizawl, the 27th June 2024: Vawiin chawhnu khan Governor Dr. Hari Babu Kambhampati chuan Mizoram Civil Services, Mizoram Finance & Account leh Mizoram Information Services-a officer lak tharte  Durbar Hall, Raj Bhavan-ah a kawm. Governor Dr. Hari Babu Kambhampati chuan officer lak tharte chu an hlawhtlinnaah a lawmpui tih a sawi a. Mizoram sawrah hna pawimawh tak, mipui rawngbawl hna thawk tura lak an nih tih in hre chiang chunga buk tan turin a fuih. Governor chuan officer lak tharte chu an hnathawhnaah an inpek a ngai tih sawiin nitin an thiamna te tathriam turin an pension thlenga an inzir thar reng a ngai tih a sawi. Mizoram chhunga kan sum thawhchhuah zat te, kan thawhchhuah belh theih zat te hriatchian tum turin a chah a. Central sawrkar hnuaia mipui tana scheme tha tak tak te bel taka hre tur leh mi dangte kawhhmuh tu ni thei turin a chah bawk. MCS, MFAS leh MIS officer lak thar te  hi tunah hian Administrative Training Institute, Aizawl-ah Foundation Training an nei mek a.  ATI faculty aiawhin ATI hotute  pawh meetingah hian an tel a ni. Attachment Loading attachment...",Dated: 27 th Jun 24 5:43 PM,https://dipr.mizoram.gov.in/post/mcs-mfas-leh-mis-probationary-officer-ten-governor-dr-hari-babu-kambhampati-an-kawm